1969

Падзеі 
 4 студзеня: Уступіла ў сілу Міжнародная канвенцыя аб ліквідацыі ўсіх форм расавай дыскрымінацыі.
 20 студзеня: Рэспубліканец Рычард Ніксан становіцца 37-ым прэзідэнтам Злучаных Штатаў Амерыкі.
 18 сакавіка: Адкрыты для наведвальнікаў Мядзельскі музей народнай славы.
 22 красавіка: У Х'юстане (ЗША) праведзена першая перасадка чалавечага вока.
 13 чэрвеня: Створаны Яраслаўскі дзяржаўны універсітэт.
 5 ліпеня: Адкрыццё мемарыяльнага комплекса «Хатынь».
 21 ліпеня: Амерыканскі астранаўт Ніл Армстранг першым з зямлянаў ступіў на Месяц (у рамках месяцавай экспедыцыі карабля «Апалон-11»).
 24 ліпеня: «Апалон-11», які даставіў першую экспедыцыю на Месяц, паспяхова прывадніўся ў Ціхім акіяне.
 13 жніўня: Паміж кітайскімі і савецкімі войскамі пачаліся баявыя дзеянні ў раёне возера Жаланашколь.
 15 жніўня: Распачаўся Фестываль музыкі і мастацтва Вудсток.
 1 верасня: У Лівіі Муамар Кадафі зрынуў караля Ідрыса I.
 2 верасня: Першы аўтаматычны адказвальнік усталяваны ў Цэнтры Роквіль, што ў Нью-Ёрку.
 9 верасня: У Канадзе набыў моц Закон пра мовы, які абвяшчаў англійскую і французскую мовы афіцыйнымі на ўсёй тэрыторыі краіны.
 11 верасня: Выходзіць першы сольны альбом Джэніс Джоплін.
 1 кастрычніка: Адкрыты Пекінскі метрапалітэн.
 23 кастрычніка: Адкрыта камета Чурумава — Герасіменка.
 23 снежня: Уведзены ў дзеянне 1-ы энергаблок Лукомскай ДРЭС.

 Нараджэнні 
 19 красавіка: Сьюзан Полгар, венгерская і амерыканская шахматыстка, восьмая чэмпіёнка свету па шахматах
 5 чэрвеня: Андрэй Рыбакоў, беларускі гісторык
 18 жніўня: Эдвард Нортан, амерыканскі акцёр

 Смерці 
 29 студзеня: Ален Далес, амерыканскі дзяржаўны дзеяч, адзін з заснавальнікаў ЦРУ (нар. 7.4.1893)
 23 лютага: Сауд ібн Абдэль Азіз ас-Сауд, 2-і кароль Саудаўскай Аравіі
 28 сакавіка: Дуайт Дэйвід Эйзенхаўэр, 34-ы прэзідэнт Злучаных Штатаў Амерыкі
 22 чэрвеня: Джудзі Гарленд, амерыканская актрыса
 24 ліпеня: Вітольд Гамбровіч, польскі пісьменнік
 27 ліпеня: Яўхім Кіпель, беларускі педагог, дзеяч беларускай эміграцыі (нар. 25.12.1895)
 6 жніўня: Тэадор Адорна, нямецкі філосаф
 17 жніўня: Ота Штэрн, нямецкі фізік, лаўрэат Нобелеўскай прэміі па фізіцы